**КУЌЕН РЕД ПРИ РЕАЛИЗАЦИЈА НА НАСТАВАТА СО ФИЗИЧКО ПРИСУСТВО НА УЧЕНИЦИТЕ ВО УСЛОВИ НА ПАНДЕМИЈА ОД ВИРУСОТ КОВИД 19**.

**I ОПШТИ ОДРЕДБИ**

**Член 1.**

Со овој Куќен ред се уредува внатрешното работење на ООУ,, Димче А. Габерот‘‘ – Демир Капија при реализација на наставата со физичко присуство на учениците во услови на пандемија од вирусот ковид 19.

**Член 2.**

Овој куќен ред се однесува на учениците и вработените во училиштето кои претстојуваат во училиштето (училишната зграда, училишниот двор, спортската сала).

**Член 3.**

Со одредбите на овој Куќен ред одделенските раководители се должни да ги известат учениците и нивните родители , а директорот на училиштето треба да ги извести Наставничкиот совет и останатите вработени во училиштето. Примерок од Куќниот ред треба се истакне на видно место во училиштето, пожелно е тоа да биде на влезниот дел.

**II ПРЕСТОЈ ВО УЧИЛИШТЕТО**

**Член 4.**

Учениците, наставниците и останатите вработени во училиштето може да претстојуваат додека трае наставата и останатите воспитно-образовни процеси, односно додека трае работното време на вработените. Надвор од работното време за претстој во училиштетот одобрение треба да даде директорот.

**Член 5**

Во просториите на училиштето не е дозволено:

* **влегување и престој при присуство на било какви симптоми.**
* **влегување и престој без заштитна маска.**
* **влегување и престој без претходно мерење на температура и дезинфекција на обувките и рацете според протоколот за заштита.**
* **поздравување и друг вид на физички контакт.**
* **групирање во училишните ходници и училишниот двор во поголеми групи без одржување на безбедно растојание од најмалку 1,5 м.**
* **Излегување на учениците од училницата за време на малиот одмор без дозвола од наставникот.**
* попречување на воспитно-образовниот процес
* внесување оружје, средства кои може да предизвикаат пожар или експлозија и сите средства кои може да го загрозат животот на учениците и сите вработени во училиштето;
* внесување и конзумирање на психотропни супстанции (цигари, алхохол и наркотични средства) во училишните простории, училишниот двор и сите места каде се реализира воспитно-образовниот процес;
* промоција и продажба на сите производи и услуги кои не се поврзани со воспитно-образовниот процес;
* меѓусебни навреди и насилно однесување;
* уништување на училиштниот инвентар во и надвор од училиштето;
* шкртање по училиштните ѕидови или другиот училиштен инвентар;
* внесување на печатен материјал со непристојна или компромитирачка содржина;
* учество и реализација во воспитно-образовниот процес под дејство на алхохол или психотропни супстанции;
* пушење во училишните простории;
* играње игри на среќа и секаков вид на хазардерски игри;
* користење мобилни телефони и други информатичко-комуникациска опрема за време на наставата, освен ако не дозволи наставникот и истите побара да служат како наставни, односно нагледни средства;
* фрлање отпадоците на места каде тоа не е дозволено..

**Член 6.**

Должност е на наставниците, учениците и сите останати вработени во училиштето да се грижат и да не го уништуваат училиштниот имот. Доколку некој од училиштето направи штета на училиштниот имот, истата треба да ја надомести согласно Правилникот за надомест на штета.

**Член 7.**

Наставниците, учениците и сите вработени во училиштето рационално треба да ги користат училиштните средства кои им се ставени на користење. Секој дефект на електричната, водоводната, топлинската инсталација треба да се пријави од страна на наставниците на дежурниот наставник, хаусмајсторот или секретарот на училиштето.

**Член 8.**

Наставниците, учениците и останатите вработени во училиштето должни се пристојно да се однесуваат во него. Односот помеѓу членовите на училиштниот колектив мора да се заснова на меѓусебна почит, толеранција и културна комуникација. Секој облик на насилство и навредување му штетат на угледот на училиштето и на поединецот како член на тој училиштен колектив.

**Наставниците, учениците и останатите вработени во училиштето се должни да ги почитуваат пропишаните протоколи за заштита на здравјето во услови на реализација на наставата со физичко присуство и да го почитуваат кодексот на однесување во услови на ковид криза.**

**Член 9.**

По завршувањето на работното време вработените во училиштето треба уредно да го соберат работниот материјал и да го стават на прикладно место, да ги затворат прозорците, да ги исклучат апаратите кои работат на електрична енергија, да ги стават нагледните средства на соодветните места, да ги заклучат училниците и другите простории.

**Член 10.**

Наставниците и останатите вработени треба да водат посебна сметка за педагошката документација (училиштниот дневник, главните книги и останатата документација и евиденција), истата по завршувањето на работното време треба да биде ставена на соодветно место и заклучена. На учениците треба да им биде забранет контакт со претходно споменатата документација. Учениците може да имаат контакт со неа во присуство на наставник, одделенски раководител, претставник од стручната служба или друго соодветно и одговорно лице вработено во училиштето.

**III РАБОТНО ВРЕМЕ**

**Член 11**

**Наставниците престојуваат во училиштето за целото времетраење на наставата (иако немаат часови) со работно време од 07:30 до 12:30 за прва смена и од 12:00 до 17:00 за втора смена.**

Другите вработени во училиште се должни да доаѓаат и да заминуваат дома во време утврдено од страна на директорот, а согласно распоредот на работно време.

**Член 12**

Во случај на спреченост вработениот да дојде на своето работно место треба да ја извести училишната управа веднаш или во првата  прилика која ќе му се укаже.

**Член 13**

Наставниците навремно треба да дојдат во училница и да започнат часот, не смеат да го прекинат или напуштат истиот пред тој да заврши.

По завршувањето на последниот час наставникот последен излегува од училницата и ги исклучува нагледните средства од електрична енергија доколку истите се користат.

**Член 14**

**Родителите може телефонски или со користење на електронски медиуми да разговараат со наставниците во денови кои ги има определено училиштето или пак ден и време кога има одредено одделенскиот раководител.Присуството на родителите во училиштето е забрането**.

**Член 15**

Наставниот и останатиот работен материјал може да се внесува и изнесува од училишето само во текот на работното време или надвор од работнот време по добиена дозвола од директорот на училиштето.

**Член 16**

Вработениот во училиштето работните задачи кои произлегуваат од неговото работно место треба да ги извршува согласно Законот за основно образование и другите подзаконски акти кои произлегуваат од овој закони, **како и и согласно протоколите за одржување на настава со физичко присуство во услови на ковид криза.**

**IV. УЧЕНИЦИ**

**Член 17**

Ученикот е должен:

* културно да се однесува за време на престојот во училиште и надвор од него;
* учениците пристојно ги поздравуваат наставниците, директорот, стручните соработници и училишниот помошен персонал во училиштето и надвор од него;
* во училиште сите (вработени и ученици) треба да доаѓаат пристојно облечени;
* во училишниот двор и во училишната спортска сала за време на часот по физичко воспитание ученикот треба да биде соодветно облечен – во спортска опрема..;
* да се однесува пристојно кон соучениците и сите вработени во училиштето.
* да се грижи се за општата хигиена во целото училиште (училници, ходници, тоалети, спортска сала, училишен двор итн.);
* да се однесува се примерно со што ќе влијае на непречено одвивање на воспитно-образовниот процес во училиштето.

**Член 18.**

**Учениците влегуваат во училниците според распоредот за влегување / излегување со следење на обележаните насоки и со одржување на безбедно растојание од 1,5 м.. Тие остануваат таму за време на часовите и за време на малиот одмор, а излегуваат само со претходна дозвола од наставникот кој исто така е присутен. Со ѕвонењето на училишното ѕвонче се означува почетокот и крајот на часот. Секој ученик има свое место каде седи или работи и кое не смее да го напушти без дозвола и согласност на наставникот.**

**Член 19.**

**Наставата започнува во 08:00 часот за прва смена и во 12:30 за втора смена.**

**Учениците го напуштаат училиштето веднаш по завршувањето на последниот час, со следење на обележаните насоки на движење и со одржување на безбедно растојание според протоколот.**

.

**Член 20.**

Доцнењето на учениците во училиште не е дозволено доколку за тоа нема некоја посебна и оправдана причина. Во таква ситуација ученикот тивко треба да влезе во училница и да се извини за своето доцнење. Ученикот за доцнењето се евидентира во училишниот дневник во делот за отсуство, а одделенскиот раководител го оправдува или не го оправдува отсуството на ученикот зависно од причините кои тој ги наведува. Отсуството се оправдува од страна на родител или со медицинска белешка.

**Член 21.**

За време на наставата во училницата треба да владее ред и мир, односно прифатлива работна атмосфера.

**Задолжително се почитува одржувањето на безбедно растојание од 1,5 м. и задолжително се носи заштитна маска за лице – и учениците и наставниците.**

Ученикот кој сака нешто да праша или да каже таа намера ја остварува со дигање рака и барање дозвола од наставникот.

Наставникот своите замерки во однос на работењето и однесувањето на ученикот ги соопштува на одделенските раководител. Доколку проблемите се поголеми се бара помош од училишната стручна служба (педагог, психолог, социолог…).

**Член 22.**

Ученикот не смее да го напушти часот или друга организирана настава без одобрение на наставникот и тоа може да го направи во исклучителни случаи доколку: учествува како претставник од училиштето во спортски натпревари, учествува на културни манифестации, учествува на училиштни натпревари на знаење итн.

**Член 23.**

Учениците имаат право на одмор помеѓу наставните часови. Одморите се делат на мали кои траат по 5 минути и големи кои траат по 15 минути.

**За време на малите одмори учениците не трба да ја напуштаат училницата, а за време на големите одмори може да претстојуваат и во училиштниот двор. Излегувањето надвор од училиштето и повторно враќање додека трае наставата е забрането.**

**Член 24.**

При напуштањето на училиштето учениците треба да си ги земат со себе личните работи.

Училиштето не може да одговара за исчезнување на личните работи или пари на учениците.

**Член 25.**

Во паралелката неделно се одредуваат по два дежурни ученика.

Нивното задолжение е:

* да ја подготват училницата за редовен воспитно-образовен процес, бришејќи ја училишната табла и да се грижат за наставните средства и помагала;
* пред почеток на секој час го известуваат наставникот за отсуство на ученици од паралелката;
* ги известуваат надлежните во однос на некоја настаната штета, пронајдени предмети итн.
* **Да го следат и контролираат почитувањето на пропишаните протоколи за заштита**.

**Член 26.**

Дежурниот ученик го одредува одделенскиот раководител според азбучниот редослед во одделенскиот дневник.

**Член 27.**

  За време на наставата не може да се одвиваат други активности и дејствија без одобрување на директорот.

**Член 28.**

Учениците се должни да се грижат за уредноста и чистотата на училишните простории и просторот околу училиштето. Училишниот двор и училишните простории може естетски да ги уредуваат во договор со наставниците, одделенските раководители, директорот на училиштето.

**V. ДЕЖУРСТВО**

**Член 29.**

За време на реализацијата на воспитно-образовниот процес во училиштето се реализира дежурство од страна на наставниците.

Распоредот и обврските на дежурниот наставник ги одредува директорот на училиштето.

Распоредот за дежурство на наставниците се истакнува на училишната огласна табла.

**Член 30.**

Местото и траењето на дежурството го одредува училиштниот директор.

**Член 31.**

Дежурниот наставник:;

* **за време на одморите го надгледува просторот за кој е задолжен и ги предупредува учениците на ред, дисциплина и почитување на протоколите и правилата**.
* води евиденција во однос на евентуални кршења на правилата поврзани со „Куќниот ред на училиштето“, запишувајќи ги тие неприфатливи однесувања во книгата за дежурство во која увид имаат стручните соработници и директорот.

**VI. КРШЕЊЕ НА КУЌНИОТ РЕД**

**Член 32.**

Постапувањето по одредбите од Куќниот ред на училиштето претставува составен дел од работните обврски на вработените во училиштето и учениците.

Вработените и учениците кои постапуваат спротивно од Куќниот ред одговараат според Статутот на училиштето, општите акти и другите закони на надлежните институции.

**VII.  ЗАВРШНИ ОДРЕДБИ**

**Член 33.**

Овој Куќен ред на училиштето стапува во сила со огласување на училишната огласна табла.

**Член 34.**

Со стапување на сила на овој Куќен ред престанува да важи Претходниот правилник за куќен ред на училиштето

Директор

\_\_\_\_\_\_\_\_\_\_\_\_\_\_

Менче Николова